מסכת ברכות – דף-מקורות 22

(1) לסיים את המקורות מדף 21

[בענין ברכת המוציא על מאפה הפטור מחלה, עיין עוד שו"ע קסח:טו, משנ"ב ס"ק צ, כף החיים קסח:קכא-קכב בשם פרח שושן; ועיין עוד באריכות בשו"ת גינת ורדים כלל א סי' כד ובשו"ת פרח שושן כלל א סי' ה, ואכמ"ל]

[בענין ברכת פנקייק וקרפ, עיין שו"ע קסח:ח, משנ"ב שם (ובמג"א ס"ק מ וט"ז ס"ק ט), ובמשנ"ב "דרשו" שם הערה 32 או בספר "וזאת הברכה" ריש פרק ד. ועיין עוד בספר "ותן ברכה" (באנגלית) עמוד 492-494. האם ציון המחבר שם בהערה 35 נכון?]

[בענין וופלים, עיין ב"דרשו" שם הערה 31]

[בענין ברכת טורטייה, עיין שו"ע קסח:ח, ערה"ש שם כט-לא, שו"ת מנחת יצחק ח"א סימן עא]

כף החיים אורח חיים סימן קסח

קכא) הבוגפה שעושין אותן חוטין דקין ביותר שנותנין עיסה בכלי מנוקב נקבים דקים ולרוב רכות העיסה יורדת דרך נקבים ומלבד זה עוד מוסיפין לקלותה בשמן ומזלפין עליה דבש שע"י כן לא זיינה ולא סעדה ליבא אין קביעותה חשיב קביעות ואעפ"י כן המחמיר תע"ב וכשקובע סעודה עליה יברך על פת תחלה. גי"ר כלל א' סימן כ"ב ומיהו מהר"י שבאבו בס' פרח שושן חא"ח כלל א' סימן ג' חלק עליו וכתב שאין לאוכלה בקביעות סעודה אח"כ יברך על הפת תחלה ואם לא מצא פת יברך המוציא וג' ברכות יעו"ש והב"ד י"א בהגב"י. בי"מ אות כ"ו. וכבר כתבנו לעיל אות מ"ט דכל דבר שיש בו פלוגתא בקבע אם יברך המוציא או במ"מ לכתחלה יש ליזהר שלא לאכול כ"א פחות מג' ביצים ואם רוצה לאכול יותר יברך על פת תחלה יעו"ש ואם כבר אכל כדי שביעה בלא פת תחלה כבר כתבנו לעיל ג"כ באות ק"ח דלא יברך כ"א מעין ג' משום דלמעט בברכות עדיף היכא דאיכא פלוגתא יעו"ש. וכ"ז אי איכא בכל חתיכה כזית אבל אי ליכא בכל חתיכה כזית יכול לאכול מהם שיעור קביעות סעודה בלא פת תחלה ולברך אחריהם מעין ג' כמ"ש באות הקודם יעו"ש. ומזה אתה תדון לכל מקום שנכתוב בו פלוגתא בקבע וא"צ לכפול הדברים:

קכב) וכתב עו"ש בס' פרח שושן דה"ה בסופגנין הנעשין מעיסה רכה הנקרא בערבי זאלבייה ובלע"ז בימואינוש שקולין אותה בשמן ואוכלין אותה בדבש שאם קובע סעודה עלייהו יברך על הפת תחלה אמנם הקטיי"ף יש לדונה כדין פת גמור יעו"ש. והביאו י"א שם. בי"מ שם...

שו"ת מנחת יצחק חלק א סימן עא

(ג) והנה לפי זה לכאורה היה אפשר לומר בכל רקיקין דקין אף בבלילתן עבה דהוי בכלל תחילתן עיסה וסופו סופגנין, לפי מה דאיתא בר"ש ורע"ב ופיה"מ להרמב"ם (פ"א דחלה מ"ד), דסופגנין פירושו רקיקין דקין, מלשון רקיקי מצות תרגום (שמות כ"ט) אספוגין עיין שם, ואין מברך המוציא ובהמ"ז, אכן הרי מבואר בש"ס דפסחים (דף ל"ו) ובירושלמי דחלה שם, לענין סופגנין שנעשה באור דדינו כלחם, וכ"פ התוס' והרא"ש והרמב"ם והר"ן ושאר פוסקים וכנז' מדברי הב"י, ופסק כן הרמ"א (בסעי' י"ד) שם, ועיין בתשובת מהרש"ם (ח"ב סימן י"ב) מזה, ובזה א"ש מה שכתבו התוספות בברכות (דף מ"ב) שם, לענין לחמניות שקורין אובליא"ש שסופן עיסה והרי הוא לחם גמור, וכ"פ בש"ע שם (סעי' ח'), והיינו אף שהמה רקיקין דקין מכל מקום כיון שנאפו בתנור נחשבו לסופן עיסה וכנזכר.

(ו) ובהנ"ל יתברר לנו דמש"כ השל"ה בשער האותיות (הביאו הטו"ז בס"ק ט', וחולק עליו, אכן המג"א הסכים לזה בס"ק מ'), דאותן רקיקין דקין מאד שאופים בדפוס ברזל הנקראים בלשון פיהם וואפלטקוס, אין להם תורת לחם כלל, הואיל ונתפשטו כ"כ דק דק, ואפילו קבע סעודתו עליהם, אינו מברך אלא במ"מ, ודמיא לטריתא שכתב הטור בסי' הנזכר, וז"ל אבל טריתא שבלילתה רכה, והוא שלוקחן קמח ומים ומערבין אותו ושופכין אותו על הכירה, והוא נתפשט ונאפה, אין עליו תורת לחם ומברכין עליו במ"מ ע"כ, ופי' הב"י דבריו דאפילו הקביעות אינו מועיל בהם ע"כ, וכ"כ בהג"ה שם עיין שם, והמג"א, אף דבטריתא ס"ל (בס"ק מ"א) דמהני קביעות, מכל מקום ברקיקין דקין הנ"ל ס"ל (בס"ק מ') דל"מ קביעות עי"ש. א"כ לפי המבואר דאפילו היכא דבלילתה עבה, אי סופה סופגנין ל"ה לחם לענין המוציא ובהמ"ז להלכה, והיכא דל"ה תוריתא דנהמא לכ"ע, א"כ אפילו הי' בלילתה עבה, רק אחר כך נתפשט דק דק, כגון על ידי מעגילות שבמכונה, עד של"ה תורת לחם עליו מחמת דקותו לפי דברי השל"ה, אפילו קביעות לא יהני, דמאי נ"מ אם נתפשט דק דק מעצמו על ידי שהיה בלילתו דקה, או מחמת מעגילות, לענין דל"ה תורת לחם עליו מחמת דקותו, ואף שהי' בלילתו עבה בטל תורת לחם ממנו, ולא עדיף מתחילתו עיסה וסופה סופגנין כיון שע"י אפי' בטל ממנו תורת לחם, (ומש"כ השל"ה שם לענין הויזען בלאזין דבלילתן עבה, ומגלגלין אותה הדק היטב ומטוגנים בשמן או בשאר משקין, ולעולם אין מברכין עליהם כ"א במ"מ, כי אין בהם צורתם דנהמא עיין שם, והטו"ז בס"ק י' חולק ע"ז וס"ל דיש לו צורת לחם, וגם השל"ה י"ל דר"ל דאין צורתם דנהמא מחמת הטיגון וכיב"ז, אמנם שם י"ל דל"ה כ"כ דק דק).